Document ID: 32009R0540

KOMISIJAS REGULA (EK) Nr. 540/2009
(2009. gada 22. jūnijs),
ar ko groza Regulu (EK) Nr. 1450/2004 par Kopienas jauninājumu statistikas izstrādāšanu un pilnveidošanu
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2003. gada 22. jūlija Lēmumu Nr. 1608/2003/EK par Kopienas zinātnes un tehnoloģijas statistikas izstrādāšanu un pilnveidošanu (1) un jo īpaši tā 3. pantu,
tā kā:
(1)
Komisijas 2004. gada 13. augusta Regulā (EK) Nr. 1450/2004, ar ko īsteno Eiropas Parlamenta un Padomes Lēmumu Nr. 1608/2003/EK par Kopienas jauninājumu statistikas izstrādāšanu un pilnveidošanu (2), sniegta sīka informācija par vajadzīgo statistiku, tās dalījumiem, periodiskumu, laicīgumu, kā arī metodiskie ieteikumi, lai sagatavotu saskaņotus Kopienas datus.
(2)
Nepieciešams grozīt un atjaunināt pasākumus, lai uzraudzītu jauninājumus un ņemtu vērā augošās un strauji mainīgās prasības vides jomā.
(3)
Nepieciešams iespējami samazināt uzņēmumu slogu, vienlaikus nodrošinot, ka savāktajiem datiem ir laba kvalitāte un tie atbilst vajadzībām pēc informācijas.
(4)
Šajā regulā paredzētie pasākumi ir saskaņā ar Statistikas programmu komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1450/2004 pielikuma 1. iedaļu groza šādi.
1)
Iedaļas 7. kodā ieraksta “Nosaukums” tekstu aizstāj ar šādu tekstu:
“To jauninājumu jomā aktīvo uzņēmumu skaits, kas ir norādījuši ļoti svarīgus jauninājumu mērķus”.
2)
Iedaļas 9. kodā ierakstu “Komentāri” papildina ar šādu tekstu:
“-
pēc izvēles 2008. kalendārajam gadam”.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 22. jūnijā

Labels: 12
7
19